
Etxebizitzako, Gazteriako eta Migrazio Politiketako kontseilariak informazio hau ematen du, Unión del Pueblo Navarro talde parlamentarioari atxikitako foru-parlamentari Ángel Ansa Echegaray jaunak idatziz erantzuteko galderari loturik (11-25/PES-00433):
Nafarroako Gobernuak Hiri Zirkularraren proiektuaren hasierako planteamendua defendatu zuen Trantsizio Ekologikorako Ministerioaren aurrean, bai eta Herri-lan, Garraio eta Ingurumen Ministerioaren Etxebizitza Zuzendaritza Nagusiaren aurrean ere; hala, proiektu horri eta beste batzuei buruzko proposamen-fitxa helarazi zien, suspertze- eta erresilientzia mekanismoren bat edo suspertze eta eraldatze ekonomikorako proiektu estrategikoren bat aktibatuko balitz ere.
Alabaina, Hiri Zirkularraren kasu zehatzean, ez zen gauzatu Next Generation programaren Suspertze, Eraldaketa eta Erresilientzia Planaren esparruan horrelako proiektu batek parte hartu ahal izateko moduko deialdi edo finantza-tresna espezifikorik.
Horrenbestez, ez zen egin inolako administrazio-izapiderik finantzaketa onartzeko edo ukatzeko.
Hori jakinarazten dut, Nafarroako Parlamentuko Erregelamenduaren 215. artikuluan xedatutakoa betez.
Iruñean, 2025eko abenduaren 30ean
Hirugarren lehendakariorde eta Etxebizitzako, Gazteriako eta Migrazio Politiketako kontseilaria: Begoña Alfaro García

